Πετρολούκας Χαλκιάς

Ο Πέτρος (Πετρολούκας) Χαλκιάς (Δελβινάκι Ιωαννίνων, 27 Ιουλίου 1934 - Αθήνα, 15 Ιουνίου 2025) ήταν Έλληνας μουσικός της ελληνικής παραδοσιακής μουσικής.https://www.iefimerida.gr/stories/o-petroloykas-o-loyis-armstrongk-kai-o-klinton

 Βιογραφία  
Γεννήθηκε στις 27 Ιουλίου 1934 στο Δελβινάκι Πωγωνίου, τόπο καταγωγής της μητέρας του Καλλιρρόης, το γένος Χαρισιάδη, μουσικής οικογένειας. Ο πατέρας του, Περικλής, καταγόταν από το χωριό Καστάνιανη Πωγωνίου, και ήταν κλαριντζής.O Πετρολούκας Χαλκιάς κάποτε είδε άλογο να σηκώνεται όρθιο, ακούγοντας το κλαρίνο τουIshow Πετρολούκας Χαλκιάς

Ο ίδιος, ξεκίνησε την ενασχόλησή του με το κλαρίνο σε ηλικία 11 ετών, παρά την άρνηση του πατέρα του, ο οποίος ήταν από τους καλύτερους οργανοπαίχτες και μαθήτευσε δίπλα στο Φίλιππα Ρούντα (γνωστό ως «το καλύτερο κλαρίνο του Ζαγορίου»), με την βοήθεια του οποίου έκανε την πρώτη του δημόσια εμφάνιση στην ηλικία αυτή.

Ύστερα από το γεγονός αυτό πήγε στην Αθήνα όπου έπαιξε μαζί με τον πατέρα του και τον βιολιστή αδελφό του Αχιλλέα (1937–2015) και όπου έκανε την πρώτη ραδιοφωνική του εμφάνιση.

Το 1960 μετανάστευσε στις Ηνωμένες Πολιτείες Αμερικής όπου παρέμεινε 20 χρόνια και διέδωσε την ελληνική παραδοσιακή μουσική.Πετρολούκας Χαλκιάς: Η παράδοση στα χέρια του, Σάββατο, 26 Σεπτεμβρίου 2009, ΑΓΓΕΛΙΟΦΟΡΟΣ ΤΗΣ ΚΥΡΙΑΚΗΣ, ανακτήθηκε 1/11/2009

Το 1979 επέστρεψε στην Ελλάδα και εγκαταστάθηκε στην Αθήνα. Έπαιξε σε γνωστά μουσικά κέντρα και σε συναυλίες, εμφανίστηκε σε ραδιοφωνικές και τηλεοπτικές εκπομπές και συμμετείχε σε ηχογραφήσεις και δίσκους με γνωστούς καλλιτέχνες.Χαλκιάς, Πετρο-Λούκας , Βιογραφία, in.gr, ανακτήθηκε 1/11/2009

Ήταν παντρεμένος με την Μαρία (1936–1989), η οποία σκοτώθηκε σε τροχαίο, με την οποία απέκτησε τρία παιδιά, τον Γιάννη, γιατρό, τον Μπάμπη (1965–2018), ο οποίος ακολούθησε τα χνάρια του πατέρα του στο κλαρίνο, και την Ολυμπία.

Απεβίωσε στις 15 Ιουνίου 2025, σε ηλικία 90 ετών. Η σορός του τέθηκε σε λαϊκό προσκύνημα στο παρεκκλήσι του Μητροπολιτικού Ναού Αθηνών στις 18 Ιουνίου. Κηδεύτηκε στην γενέτειρά του, το Δελβινάκι, στις 19 Ιουνίου.

 Τιμητικές διακρίσεις 
Στις 31 Μαΐου 2009 έγινε εργαστήριο-αφιέρωμα στον Πετρολούκα Χαλκιά από το Τμήμα Μουσικής Επιστήμης και Τέχνης του Πανεπιστημίου Μακεδονίας.εργαστήριο-αφιέρωμα στον Πετρολούκα Χαλκιά από το τμήμα Μουσικής Επιστήμης και Τέχνης του Πανεπιστημίου Μακεδονίας ΝΙΤΣΑ ΤΣΙΤΡΑ, ΠΕΤΡΟΛΟΥΚΑΣ ΧΑΛΚΙΑΣ Κολόνες της δημοτικής μουσικής, Εφημερίδα ΜΑΚΕΔΟΝΙΑ, 31 Μαΐου 2009, ανακτήθηκε 1/11/2009

 Δισκογραφία 
 Μοιρολόγια και γυρίσματα
 Χοροί και τραγούδια της Ηπείρου
 Σκοποί και τραγούδια της Ηπείρου Με κέντημα δικό του Δρόμοι της ψυχής Πέτρο-Λούκας Χαλκιάς και Κομπανία Αναμνήσεις της Ηπείρου Αυτή είναι η Ήπειρος''

Μία από τις τελευταίες και σημαντικές συνεργασίες του ήταν η σειρά δίσκων και συναυλιών με διακεκριμένους Ινδούς μουσικούς.

 Παραπομπές 

 Εξωτερικοί σύνδεσμοι 
 Συνέντευξη του Πετρολούκα Χαλκιά.


Χαλκιας Πετρολουκας